16. März
Dr 16. Merz isch dr 75. Dag vum Gregorianische Kalender (dr 76. in Schaltjohr), dodermit blybe no 290 Däg bis zum Änd vum Johr.

Was isch bassiert? 

 37: Noch em Dod vum Tiberius wird dr Caligula remische Chaiser.
 1967: D Komedie Der Wiedertäufer vum Friedrich Dürrenmatt wird im Schauspilhuus z Züri urufgfiert.
 1968: Bim Massaker vu My Lai im Vietnamchrieg bringe US-amerikanischi Soldate 503 vietamesischi Zivilischte um.
 1982: Im Vorfäld vu dr documenta 7 setzt dr Joseph Beuys vor em Kasseler Fridericianum dr erscht Baum vu sym Projäkt 7000 Eichen – Stadt-verwaldung statt Stadt-verwaltung.
 1986: S Schwyzer Stimmvolk lähnt in ere Volksabstimmig dr Byydritt zue dr UNO mit 75,7 % ab.
 1997: Dr Kommandeur vu dr militerische Strytchreft vu Papua-Neiginea nimmt d Seldner vu dr Sandline International fescht, wun er aigetli hätt sotte zämmeschaffe. D Sandline-Affäre im Konflikt um Bougainville, wu dodermit aafangt, fiert am Änd zum Ruckdritt vum Premierminischter Julius Chan.

Uf d Wält chuu 
 1790: Johann Ulrich von Salis-Soglio, Schwyzer Militär
 1925: Kurt Müller, Schwyzer Bolitiker un Schurnalischt
 1928: Wilhelm Staudacher, dytsche Dialäktdichter
 1945: Polo Hofer, Schwyzer Rockmusiker
 1956: Eveline Widmer-Schlumpf, Schwyzer Bolitikeri un Bundesreti
 1956: Silvia Bächli, Schwyzer Chinschtleri
 1974: Zoë Jenny, Schwyzer Schriftstelleri
 1977: Karin Lanz, Schwyzer Schauspileri un Moderatori

Gstorbe 
 37: Tiberius, remische Chaiser
 455: Valentinian III., weschtremische Chaiser
 1624: Hans Bock dr Elteri, Basler Moler, Zaichner un Geometer
 1889: Asa H. Willie, US-amerikanische Bolitiker
 1930: Miguel Primo de Rivera, spanische General un Diktator
 1995: Heinrich Sutermeister, Schwyzer Komponischt
 2008: Zeno Zürcher, Schwyzer Lehrer un Kulturmanager
 2018: Werner Richter, dytsche Haimetdichter
 2022: Else Wittum, dytschi Haimetdichteri

Weblink 

0316